थाईलैंड के बाहर के देशों में थाईलैण्ड जैसा सुस्वादु भोजन न मिलने के कारण थाईलैण्ड के पूर्व प्रधानमंत्री यिंवलक शिंतवात्रा के मस्तिष्क में एक विचार कौंधा कि क्यों न एक ऐसी मशीन बनाई जाये जो थाईलैण्ड के वास्तविक ‘डिशेज’ की गुणवत्ता की जाँच कर सके। उनका विचार विचारों तक ही सीमित नहीं रहा वरन् उन्होंने एक फूड रोबोट का ही निर्माण कर डाला। वैसे इन दिनों कम्प्यूटर द्वारा भोजन की जाँच आम हो चुकी है और फूड रोबो इसकी अगली कड़ी है। पहले प्रायः ऐसा होता रहा था कि थाईफूड वास्तविक है या नहीं इसकी जाँच का कोई उचित तरीका नहीं था। विदेशी रेस्त्रां थाई फूड के नाम पर थाईफूड जैसा कुछ भी परोस देते थे। इससे चिंतित होकर उन्होंने (पूर्व प्रधानमंत्री ने) कैबिनेट की मीटिंग भी की। एक सैनिक विद्रोह से उनको अपनी सत्ता से हाथ धोना पड़ा किन्तु उनकी भोजन से संबंधित तत्कालीन सोच आज भी विदेशी राजनीति का हिस्सा बना हुआ है। पिछले दिनों बैंकाक के एक होटल में रात्रिभोजन के दौरान इस तथ्य का खुलासा किया गया कि क्यों न थाईलैण्ड के भोजन की गुणवत्ता के मानकीकरण के लिए रोबोट का इस्तेमाल किया जाये। राजनायिकों और संभ्रांत लोगों को यह देखने के लिए आमंत्रित किया गया कि वैज्ञानिक रूप से मशीन किस प्रकार थाईलेैण्ड की गुणवत्ता का मूल्यांकन कर सका है। उदाहरण के लिए थाई कुइसीन एक भली भाँति तैयार किए गए ‘ग्रीन करी’ ;ळतममद बनततलद्ध और एक नकली त्रुटिपूर्ण थाई बेसिल, करी पेस्ट और ताजे कोकोनट क्रीम के उचित मिश्रण में अंतर कर सके।